Izvor: N1

Ljubiša Preletačević Beli predao je potpise za kandidaturu u RIK. Ipak, nešto pre ponoći pozvan je nazad jer u izjavama ne postoji odrednica "Grupa građana" ispred "Beli - samo jako". Kako je za N1 rekao portparol Preletačevića, Stevan Vlaić, zvanična odluka će se znati posle sednice RIK, koja će se najverovatnije održati u podne.

U braon bundi i uz trubače, stigao je Preletačević oko 21.30 ispred RIK-a, i to u beloj limuzini, praćen kolonom simpatizera iz Mladenovca. Potpisi su doneti u belom sanduku, a i u Beogradu ga je dočekao veliki broj građana.

Preletačević je, ipak, pozvan da se vrati u Skupštinu nešto pred ponoć, a pojedini mediji najpre su javili da se radi o osporavanju potpisa.

Jedan od članova Republičke izborne komisije je rekao za Insajder da je problem u tome što u izjavama ne postoji odrednica „Grupa građana“ pre imena "Beli - samo jako".

Prema zakonu, to nije neophodno, ali takav zahtev se navodi u Uputstvu RIK. Iako je zakon stariji pravni akt, o tome je došlo do neslaganja i debate u RIK-u. Kako je za N1 rekao portparol Preletačevića, sednica će biti nastavljena u ponedeljak, najverovatnije oko podne, kada će se znati i odluka o kandidaturi.

Na Tviteru se povela rasprava u vezi sa ovom zamerkom RIK. Kandidat za predsednika Saša Radulović tvrdi da su formulari po zakonu, a da je Uputstvo RIK-a nezakonito jer ne može da dodaje ograničenja koja zakonom nisu predviđena.

Zakon ne propisuje da mora da piše GG u nazivu. Uputstvo RIK-a propisuje. Uputstvo ne može da dodaje ograničenja. Uputstvo je nezakonito. — Saša Radulović (@SasaRadulovich) March 12, 2017

Beli predaje potpise Izvor: N1 Beli predaje potpise Izvor: N1 Beli predaje potpise Izvor: N1 Beli predaje potpise Izvor: N1 Beli predaje potpise Izvor: N1 Beli predaje potpise Izvor: N1 Beli predaje potpise Izvor: N1 Beli predaje potpise Izvor: Screenshot

Beli: Teško sakupiti potpise bez dinara

Beli se, obraćajući se novinarima, zahvalio svima koji su ga sačekali večeras "kao predsednika". "Ja se nadam da ćemo da prođemo dobro i da ćemo da kandidujemo mene", naveo je.

Ovo je velika pobeda za celu Srbiju, divan trenutak za sve nas, naveo je. "Čekamo rezultate i nadam se onom najboljem - a to je pobeda u prvom krugu", rekao je.

Beli je kazao da je bilo teško sakupiti potpise bez dinara, ali da su im dosta pomagali ljudi i da su na kraju, kako je naveo, uspeli i da dođu limuzinom u Beograd.

Dodao je da je povorka iz Mladenovca bila duga.

Snimak: